લોર્ડ્ઝ ટેસ્ટના ત્રીજા દિવસની રમતના અંત સુધીમાં મેજબાન ઈંગ્લેન્ડે ભારત સામે પ્રથમ ઈનિંગમાં 6 વિકેટે 357 રન બનાવી પોતાની સ્થિતિ મજબૂત બનાવી લીધી છે. પ્રથમ ઈનિંગના આધારે હવે ઈંગ્લેન્ડ પાસે 250 રનની લીડ થઈ ગઈ છે અને તેની ચાર વિકેટો બાકી છે. ખરાબ પ્રકાશને લીધે રમત અટકાવાઈ ત્યારે ક્રિસ વોક્સ 120 અને સેમ કરન 22 રન બનાવી ક્રિઝ પર હતા. ભારત તરફથી મોહમ્મદ શમીએ સૌથી વધુ ત્રણ જ્યારે હાર્દિક પંડ્યાએ બે વિકેટો ઝડપી. હવે ઈંગ્લેન્ડની ટીમ ચોથા દિવસના પ્રથમ સેશનમાં ઝડપથી રન બનાવવા ટાર્ગેટ સાથે ઉતરશે. જણાવી દઈએ કે, ભારત હાલ પાંચ મેચની સીરીઝમાં 0-1થી પાછળ છે.